CELEX: 62018TB0330
Language: lt
Date: 2019-05-08 00:00:00
Title: Byla T-330/18: 2019 m. gegužės 8 d. Bendrojo Teismo nutartis byloje Carvalho ir kt./Parlamentas ir Taryba (Ieškinys dėl panaikinimo ir žalos atlyginimo — Aplinka — Išmetamų šiltnamio efektą sukeliančių dujų kiekis — 2030 m. klimato kaitos ir energetikos dokumentų rinkinys — Direktyva (ES) 2018/410 — Reglamentas (ES) 2018/842 — Reglamentas (ES) 2018/841 — Konkrečios sąsajos nebuvimas — Nepriimtinumas)

8.7.2019   
            
            
               LT
            
            
               Europos Sąjungos oficialusis leidinys
            
            
               C 230/49
            
         
      2019 m. gegužės 8 d. Bendrojo Teismo nutartis byloje Carvalho ir kt./Parlamentas ir Taryba
      (Byla T-330/18) (1)
      
      (Ieškinys dėl panaikinimo ir žalos atlyginimo - Aplinka - Išmetamų šiltnamio efektą sukeliančių dujų kiekis - 2030 m. klimato kaitos ir energetikos dokumentų rinkinys - Direktyva (ES) 2018/410 - Reglamentas (ES) 2018/842 - Reglamentas (ES) 2018/841 - Konkrečios sąsajos nebuvimas - Nepriimtinumas)
      (2019/C 230/61)
      Proceso kalba: anglų
      
         Šalys
      
      
         Ieškovai: Armando Carvalho (Santa Komba Daunas, Portugalija) ir kiti ieškovai, kurių vardai ir pavardės nurodyti nutarties priede, atstovaujami profesoriaus G. Winter, advokato R. Verheyen ir baristerio H. Leith
      
         Atsakovai: Europos Parlamentas, atstovaujamas L. Darie ir A. Tamás; Europos Sąjungos Taryba, atstovaujama M. Moore ir M. Simm
      
         Dalykas
      
      Pirma, SESV 263 straipsniu grindžiamas prašymas iš dalies panaikinti 2018 m. kovo 14 d. Europos Parlamento ir Tarybos direktyvą (ES) 2018/410, kuria iš dalies keičiama Direktyva 2003/87/EB siekiant ekonomiškai efektyviai dar labiau sumažinti išmetamųjų teršalų kiekį ir paskatinti investicijas į mažo anglies dioksido kiekio technologijas ir Sprendimas (ES) 2015/1814 (OL L 76, 2018, p. 3), visų pirma jos 1 straipsnį, 2018 m. gegužės 30 d. Europos Parlamento ir Tarybos reglamentą (ES) 2018/842, kuriuo, prisidedant prie klimato politikos veiksmų, kad būtų vykdomi įsipareigojimai pagal Paryžiaus susitarimą, valstybėms narėms nustatomi įpareigojimai 2021–2030 m. laikotarpiu sumažinti išmetamų šiltnamio efektą sukeliančių dujų metinį kiekį, ir iš dalies keičiamas Reglamentas (ES) Nr. 525/2013 (OL L 156, 2018, p. 26), visų pirma jo 4 straipsnio 2 dalį ir jo I priedą, ir 2018 m. gegužės 30 d. Europos Parlamento ir Tarybos reglamentą (ES) 2018/841 dėl šiltnamio efektą sukeliančių dujų, išmetamų ir absorbuojamų dėl žemės naudojimo, žemės naudojimo keitimo ir miškininkystės, kiekio įtraukimo į 2030 m. klimato ir energetikos politikos strategiją, kuriuo iš dalies keičiamas Reglamentas (ES) Nr. 525/2013 ir Sprendimas Nr. 529/2013/ES (OL L 156, 2018, p. 1), visų pirma jo 4 straipsnį, ir, antra, SESV 268 ir 340 straipsniais grindžiamas prašymas uždraudžiant veiksmus atlyginti žalą, kurią ieškovai tariamai patyrė.
      
         Rezoliucinė dalis
      
      
                  1.
               
               
                  Atmesti ieškinį kaip nepriimtiną.
               
            
                  2.
               
               
                  Nebėra reikalo priimti sprendimo dėl Climate Action Network Europe, WeMove Europe SCE mbH, Arbeitsgemeinschaft Bäuerliche Landwirtschaft ir Europos Komisijos pateiktų prašymų įstoti į bylą.
               
            
                  3.
               
               
                  Armando Carvalho ir kiti ieškovai, kurių vardai ir pavardės nurodyti priede, padengia savo bei Europos Parlamento ir Europos Sąjungos Tarybos patirtas bylinėjimosi išlaidas.
               
            
                  4.
               
               
                  Climate Action Network Europe, WeMove Europe, Arbeitsgemeinschaft Bäuerliche Landwirtschaft ir Komisija kiekviena padengia savo išlaidas, susijusias su prašymais įstoti į bylą.
               
            
         (1)  OL C 285, 2018 8 13.